महाराष्ट्र के डिप्टी CM बोले- सावरकर बनने के लिए कुर्बानी देनी पड़ती है
Maharashtra Deputy CM Devendra Fadnavis targets Rahul Gandhi over Savarkar statement दरअसल, संसद की सदस्यता जाने के बाद प्रेस कॉन्फ्रेस में राहुल ने कहा था- मेरा नाम सावरकर नहीं है, मेरा नाम गांधी है
महाराष्ट्र के डिप्टी CM देवेंद्र फडणवीस ने सावरकर पर दिए गए बयान को लेकर कांग्रेस नेता राहुल गांधी पर निशाना साधा है। उन्होंने कहा कि राहुल न तो सावरकर बन सकते हैं और न ही गांधी।
दरअसल, संसद की सदस्यता जाने के बाद प्रेस कॉन्फ्रेस में राहुल ने कहा था- मेरा नाम सावरकर नहीं है, मेरा नाम गांधी है और गांधी किसी से माफी नहीं मांगते। डिप्टी CM ने राहुल के इसी बयान पर जवाब दिया है। फडणवीस ने कहा कि सावरकर बनने के लिए कुर्बानी देनी पड़ती है।
बता दें कि महाराष्ट्र के हर जिले में वीर सावरकर गौरव यात्रा निकाल रही है। मंगलवार को यात्रा नागपुर में थी। इसमें केंद्रीय सड़क परिवहन व राजमार्ग मंत्री नितिन गडकरी भी मौजूद थे। गडकरी ने भी राहुल पर सावरकर का अपमान करने का आरोप लगाया।
फडणवीस बोले- एक रात टॉयलेट के कमरे में गुजार कर देखें
यात्रा को संबोधित करते हुए फडणवीस ने कहा-राहुल गांधी कहते हैं कि वह माफी नहीं मांगेंगे, वह सावरकर नहीं हैं। आप न तो सावरकर हो सकते हैं और न गांधी। सावरकर बनने के लिए कुर्बानी देनी पड़ती है। अंडमान जेल में उन्हें हमारे टॉयलेट जितने बड़े कमरे में ही रखा गया था। पूरा अंधेरा था। वे वहीं अपने नित्य कर्म भी करने को मजबूर थे। राहुल गांधी, एक रात के लिए उस कमरे में रहने की कोशिश करो। हम आपके लिए एसी लगवा देंगे, लेकिन आप नहीं रह पाएंगे।
गडकरी ने राहुल का जताया आभार, कहा- सावरकर घर-घर ले जाने का मौका दिया
नागपुर में यात्रा को संबोधित करते हुए नितिन गडकरी ने कहा कि राहुल गांधी ने वीर सावरकर का अपमान किया है। वीर सावरकर का अपमान करने से उनका कद छोटा नहीं हुआ, बल्कि उन्हें घर-घर ले जाने का अवसर मिला। हम राहुल गांधी के आभारी हैं कि उन्होंने हमें सच्चाई और सावरकर को घर-घर तक पहुंचाने का मौका दिया। राहुल गांधी को इसे जारी रखना चाहिए।
मैं फड़तूस नहीं कारतूस हूं- फडणवीस
उद्धव ठाकरे ने ठाणे में अपनी पार्टी की महिलाओं पर हुए हमले को लेकर शिंदे गुट पर हमला किया था। उन्होंने मुख्यमंत्री एकनाथ शिंदे के लिए गुंडा और देवेंद्र फडणवीस के लिए फड़तूस (बेकार) जैसे शब्द का इस्तेमाल किया था। जिसके बाद फडणवीस ने उद्धव ठाकरे को जवाब दिया। उन्होंने फिल्म पुष्पा के डायलॉग में कहा- मैं फड़तूस नहीं कारतूस हूं। झुकेगा नहीं साला, घुसेगा।
दरअसल, ठाणे में कुछ दिन पहले शिंदे गुट की महिला कार्यकर्ता ने उद्धव गट की कार्यकर्ता रोशनी शिंदे के साथ मारपीट की थी। रोशनी पर आरोप था कि उसने फेसबुक पर शिंदे सरकार के खिलाफ अपमानजनक पोस्ट किया था।
जिसके बाद पूर्व मुख्यमंत्री ने कहा कि गर्भवती रोशनी अपना इलाज करा रही थीं। इस दौरान उनके मना करने पर पेट पर लात मारी गई। ऐसे लोग ठाणे और महाराष्ट्र में रहने लायक नहीं है। ठाकरे ने प्रेस कॉन्फ्रेंस करते हुए कहा कि महिलाओं का इस्तेमाल करने वालों को नपुंसक कहना चाहिए।
दो अप्रैल से महाराष्ट्र से शुरू हुई ये यात्रा
महाराष्ट्र के मुख्यमंत्री एकनाथ शिंदे ने 2 अप्रैल को ठाणे से वीर सावरकर गौरव यात्रा की शुरुआत की थी। इस यात्रा में शामिल लोग ‘मैं सावरकर हूं’ लिखी भगवा टोपियां पहने हुए थे। दरअसल, भारत जोड़ो यात्रा के दौरान राहुल गांधी ने सावरकर को लेकर टिप्पणी की थी। इसी के बाद सीएम शिंदे ने सावरकर गौरव यात्रा निकालने की घोषणा की थी।
महाराष्ट्र से जुड़ी ये खबर भी पढ़ें...
उद्धव बोले- BJP का नाम भ्रष्टवादी जनता पार्टी होना चाहिए, PM क्यों अपनी डिग्री नहीं दिखाते
रविवार की शाम को संभाजीनगर में महा विकास अघाड़ी (MVA) की रैली आयोजित हुई। इसमें पूर्व सीएम उद्धव ठाकरे ने PM मोदी की डिग्री पर सवाल उठाए। उद्धव ने कहा कि PM मोदी के पास आखिर किस तरह की डिग्री है, जो वह किसी को नहीं दिखा सकते? PM को तो छोड़िए, कॉलेज को भी उनके वहां पढ़ने पर गर्व होना चाहिए। पूरी खबर पढ़ें...
राहुल के सावरकर वाले बयान पर विवाद के बाद NCP प्रमुख बोले- इसे राष्ट्रीय मुद्दा न बनाएं
NCP प्रमुख शरद पवार ने शनिवार को वीडी सावरकर पर खुलकर अपनी राय रखी। उन्होंने नागपुर में एक प्रेस क्लब को संबोधित करते हुए कहा कि सावरकर के देश की आजादी के लिए दिए गए बलिदान को कोई नजर अंदाज नहीं कर सकता, लेकिन इसे राष्ट्रीय मुद्दा नहीं बनाना चाहिए, खासकर तब जब देश में पहले से ही बहुत सारे मुद्दे हैं, जिनपर ध्यान देने की जरूरत है। पूरी खबर पढ़ें...